CELEX: 32020D0659
Language: et
Date: 2020-05-15 00:00:00
Title: Komisjoni rakendusotsus (EL) 2020/659, 15. mai 2020, milles käsitletakse materjalide, osade ning elektri- ja elektroonikaseadmete hindamiseks vajaliku tehnilise dokumentatsiooni ühtlustatud standardit, mis on koostatud Euroopa Parlamendi ja nõukogu direktiivi 2011/65/EL toetuseks

18.5.2020   
               
               
                  ET
               
               
                  Euroopa Liidu Teataja
               
               
                  L 155/12
               
            
         KOMISJONI RAKENDUSOTSUS (EL) 2020/659,
         15. mai 2020,
         milles käsitletakse materjalide, osade ning elektri- ja elektroonikaseadmete hindamiseks vajaliku tehnilise dokumentatsiooni ühtlustatud standardit, mis on koostatud Euroopa Parlamendi ja nõukogu direktiivi 2011/65/EL toetuseks
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 1025/2012, mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ, (1) eriti selle artikli 10 lõiget 6,
         ning arvestades järgmist:
         
                     (1)
                  
                  
                     Vastavalt Euroopa Parlamendi ja nõukogu direktiivi 2011/65/EL (2) artikli 16 lõikele 2 eeldatakse, et materjalid, komponendid ning elektri- ja elektroonikaseadmed, mida on kõnealuse direktiivi artikli 4 nõuetele vastavuse tõendamiseks katsetatud ja mõõdetud või mida on hinnatud kooskõlas ühtlustatud standarditega, mille viiteandmed on avaldatud Euroopa Liidu Teatajas, vastavad kõnealuste standarditega hõlmatud direktiivi nõuetele.
                  
               
                     (2)
                  
                  
                     Komisjon esitas 21. oktoobri 2011. aasta kirjas M/499 Euroopa Standardikomiteele (CEN), Euroopa Elektrotehnika Standardikomiteele (Cenelec) ja Euroopa Telekommunikatsioonistandardite Instituudile (ETSI) taotluse vaadata läbi olemasolevad ühtlustatud standardid ja vajaduse korral koostada uued standardid seoses tehnilise dokumentatsiooniga, mida on vaja, et hinnata materjalide, osade ning elektri- ja elektroonikaseadmete vastavust direktiivi 2011/65/EL nõuetele.
                  
               
                     (3)
                  
                  
                     21. oktoobri 2011. aasta taotluse M/499 alusel vaatas Cenelec läbi olemasoleva ühtlustatud standardi EN 50581:2012, pärast mida võeti vastu standard EN IEC 63000:2018, milles on esitatud sellise tehnilise dokumentatsiooni spetsifikatsioonid, mida on teatavate ohtlike ainete kasutamise piiramisest tulenevalt vaja materjalide, osade ning elektri- ja elektroonikaseadmete hindamiseks. Kõnealune uus standard EN IEC 63000:2018 põhineb olemasoleval rahvusvahelisel standardil IEC 63000:2016, mis omakorda põhineb ühtlustatud standardil EN 50581:2012.
                  
               
                     (4)
                  
                  
                     Komisjon hindas koos Ceneleciga, kas Ceneleci koostatud standard EN IEC 63000:2018 on kooskõlas 21. oktoobril 2011 esitatud taotlusega M/499.
                  
               
                     (5)
                  
                  
                     Ceneleci koostatud standard EN IEC 63000:2018 vastab nõuetele, mida sellega kavatsetakse hõlmata ja mis on sätestatud direktiivis 2011/65/EL. Seepärast on asjakohane avaldada viide nimetatud standardile Euroopa Liidu Teatajas.
                  
               
                     (6)
                  
                  
                     Kuna uue standardiga EN IEC 63000:2018 asendatakse standard EN 50581:2012, tuleb viide standardile EN 50581:2012 Euroopa Liidu Teatajast (3)kustutada. Selleks et anda tootjatele piisavalt aega toodete kohandamiseks vastavalt uuele standardile, on vaja ühtlustatud standardi EN 50581:2012 viite kustutamine edasi lükata.
                  
               
                     (7)
                  
                  
                     Ühtlustatud standardi järgimine lubab alates selle standardi viite Euroopa Liidu Teatajas avaldamise kuupäevast eeldada vastavust asjakohastele olulistele nõuetele, mis on sätestatud liidu ühtlustamisõigusaktides. Seepärast peaks käesolev otsus jõustuma selle avaldamise päeval,
                  
               ON VASTU VÕTNUD KÄESOLEVA OTSUSE:
         
            Artikkel 1
            Käesolevaga avaldatakse Euroopa Liidu Teatajas viide käesoleva otsuse I lisas nimetatud ühtlustatud standardile, milles käsitletakse materjalide, osade ning elektri- ja elektroonikaseadmete hindamiseks vajalikku tehnilist dokumentatsiooni ning mis on koostatud Euroopa Parlamendi ja nõukogu direktiivi 2011/65/EL toetuseks.
         
         
            Artikkel 2
            
               Euroopa Liidu Teatajast kustutatakse alates käesoleva otsuse II lisas esitatud kuupäevast viide selles lisas nimetatud ühtlustatud standardile, milles käsitletakse materjalide, osade ning elektri- ja elektroonikaseadmete hindamiseks vajalikku tehnilist dokumentatsiooni ning mis on koostatud Euroopa Parlamendi ja nõukogu direktiivi 2011/65/EL toetuseks.
         
         
            Artikkel 3
            Käesolev otsus jõustub Euroopa Liidu Teatajas avaldamise päeval.
         
         
            Brüssel, 15. mai 2020
            
               
                  Komisjoni nimel
               
               
                  eesistuja
               
               Ursula VON DER LEYEN
            
         
         
            (1)  ELT L 316, 14.11.2012, lk 12.
         
            (2)  Euroopa Parlamendi ja nõukogu 8. juuni 2011. aasta direktiiv 2011/65/EL teatavate ohtlike ainete kasutamise piiramise kohta elektri- ja elektroonikaseadmetes (ELT L 174, 1.7.2011, lk 88.).
         
            (3)  ELT C 363, 23.11.2012, lk 6.
      
      
         
            I LISA
            
                        Nr
                     
                     
                        Viide standardile
                     
                  
                        1.
                     
                     
                        EN IEC 63000:2018
                        Tehniline dokumentatsioon materjalide, osade ning elektri- ja elektroonikaseadmete hindamiseks seoses teatavate ohtlike ainete kasutamise piiramisega (IEC 63000:2016)
                     
                  
      
      
         
            II LISA
            
                        Nr
                     
                     
                        Viide standardile
                     
                     
                        ELTst kustutamise kuupäev
                     
                  
                        1.
                     
                     
                        EN 50581:2012
                        Tehniline dokumentatsioon materjalide, osade ning elektri- ja elektroonikaseadmete hindamiseks seoses teatavate ohtlike ainete kasutamise piiramisega
                     
                     
                        18. novembril 2021